rejauldu/bengali-wikipedia huggingface dataset:
thumb|right|বেসামরিক প্রতিরক্ষার আন্তর্জাতিক স্বতন্ত্র চিহ্ন, যা আন্তর্জাতিক মানবহিতৈষী আইনের নিয়মগুলি দ্বারা সংজ্ঞায়িত এবং যেটি একটি সুরক্ষামূলক চিহ্ন হিসেবে ব্যবহার্য। বেসামরিক প্রতিরক্ষা বলতে বিভিন্ন প্রাকৃতিক দুর্যোগ বা মানবসৃষ্ট দুর্যোগ (যেমন যুদ্ধ) বা অন্য কোনও জরুরি অবস্থাকালীন সময়ে কোনও রাষ্ট্রের বেসামরিক নাগরিকদের জানমালের প্রতিরক্ষা বা সুরক্ষা দানকারী বিভিন্ন ধরনের জরুরি সেবামূলক কর্মকাণ্ডকে বোঝায়, যা সাধারণত বেসামরিক নাগরিকদের একটি সুসংগঠিত স্বেচ্ছাসেবী বাহিনী প্রদান করে থাকে। একে ইংরেজিতে "সিভিল ডিফেন্স" বা "সিভিল প্রোটেকশন" নামে ডাকা হয়।  বেসামরিক প্রতিরক্ষায় জরুরি অবস্থাকালীন কর্মকাণ্ডের মূলনীতিগুলি ব্যবহার করা হয় : বিপদ প্রতিরোধ,  নিরসন, প্রস্তুতি, প্রত্যুত্তর, জরুরি অবস্থাকালীন স্থানান্তরণ এবং পূর্বাবস্থায় প্রত্যাবর্তন। এই ধরনের কর্মসূচিগুলি সম্ভবত ১৯২০-এর দশকের বা তারও আগে আলোচিত হয়েছিল। ১৯৩০-এর দশকে যুদ্ধ ও যুদ্ধবিমান থেকে গোলাবর্ষণের হুমকি বৃদ্ধি পেলে কিছু কিছু দেশে এগুলি বাস্তবায়ন করা শুরু হয়। পরবর্তীতে পারমাণবিক অস্ত্রের হুমকি বাস্তবে রূপ পেলে বেসামরিক প্রতিরক্ষার ধারণাটি ব্যাপকভাবে বিস্তার লাভ করে। স্নায়ুযুদ্ধের সমাপ্তির পরে বেসামরিক প্রতিরক্ষার লক্ষ্য বদলে যায়। সামরিক আক্রমণের পরিবর্তে জরুরি অবস্থা এবং প্রাকৃতিক দুর্যোগের মোকাবেলা মুখ্য হয়ে ওঠে। এই নতুন ধারণাটিকে বেশ কয়েকটি পরিভাষার সাহায্যে বর্ণনা করা হয় যেগুলি প্রতিটির নিজস্ব অর্থ বৈচিত্র্য রয়েছে। যেমন সংকট ব্যবস্থাপনা, জরুরি অবস্থা ব্যবস্থাপনা,  জরুরি অবস্থার জন্য প্রস্তুতি, সম্ভাব্য বিপদ পরিকল্পনা, নাগরিক কন্টিনজেন্সি, নাগরিক সাহায্য ও নাগরিক সুরক্ষা।  কিছু কিছু দেশে বেসামরিক প্রতিরক্ষাকে দেশের সামগ্রিক প্রতিরক্ষার একটি গুরুত্বপূর্ণ অংশ হিসেবে দেখা হয়। যেমন সুইডেনে সম্পূর্ণ প্রতিরক্ষা পরিভাষাটি দিয়ে বহু বিভিন্ন ধরনের জাতীয় সম্পদকে প্রতিরক্ষার কাজে নিবেদিত করাকে বোঝায় যার মধ্যে বেসামরিক জীবনের সমস্ত দিক অন্তর্ভুক্ত থাকে। কিছু কিছু দেশে নাগরিক বেসামরিক প্রতিরক্ষাকে আধা সামরিক বাহিনীর সাথে সম্পর্কিত করা হয়েছে কিংবা এটিকে সেনাবাহিনীর সশস্ত্রবাহিনী সমূহের মধ্যে অঙ্গীভূত করে নেওয়া হয়েছে; যেমন সোভিয়েত ইউনিয়নের বেসামরিক প্রতিরক্ষা বাহিনী।  তথ্যসূত্র  বিষয়শ্রেণী:বেসামরিক প্রতিরক্ষা বিষয়শ্রেণী:জরুরি অবস্থাকালীন ব্যবস্থাপনা বিষয়শ্রেণী:১৯৪৮-এ প্রতিষ্ঠিত সংগঠন
লা ভোয়া (জন্ম: ১৭ এপ্রিল ১৯৮০) হলো ব্রিটিশ ড্র্যাগ শিল্পী এবং গায়ক ক্রিস্টোফার ডেনিসের মঞ্চ নাম। তিনি ব্রিটেনস গট ট্যালেন্ট এবং কুইন অফ দ্য ইউনিভার্সে-এ প্রতিযোগিতা করার জন্য সর্বাধিক পরিচিত। ভোয়া কুইন্স ফর দ্য নাইট-এ একজন পরামর্শদাতা হিসেবে কাজ করেছেন এবং তিনি রূপলস ড্র্যাগ রেস ইউকে-এর ষষ্ঠ মৌসুমের রানার-আপ ছিলেন।   প্রাথমিক জীবন এবং শিক্ষা  লা ভোয়া স্টকটন-অন-টিসে বেড়ে ওঠেছেন। তিনি এগলসক্লিফ স্কুলে পড়াশোনা করেছেন। ১৮ বছর বয়সে তিনি লন্ডনের ব্রুনেল বিশ্ববিদ্যালয়ে পড়ার জন্য লন্ডনে চলে আসেন যেখানে তিনি উরডাং একাডেমিতে সঙ্গীত থিয়েটারে প্রশিক্ষণ নেওয়ার পূর্বে নাটক বিষয়ে অধ্যয়ন করেন।   পেশাজীবন  লা ভোয়া আন্তর্জাতিকভাবে অসংখ্য মঞ্চে পারফর্ম করেছেন, যার মধ্যে ৮০টিরও বেশি ক্রুজ জাহাজ রয়েছে। তিনি নিয়মিতভাবে আইলেসবারি এবং হাই ওয়াইকম্বে প্যান্টোমাইমে পারফর্ম করেছেন। তিনি বিবিসি থ্রি কাউন্টিজ রেডিওর একজন প্রাক্তন উপস্থাপক।  তার কর্মজীবনের শুরুতে, লা ভয়েক্স একজন মেকআপ শিল্পী হিসেবে খ্যাতিমান ব্যক্তি, মডেলদের জন্য মেকআপ এবং প্রস্থেটিক্স নিয়ে কাজ করে তার দক্ষতা বৃদ্ধি করেছিলেন। বর্তমানে তার নিজস্ব সিগনেচার মেকআপের একটি ধারা রয়েছে।  ২০১৫ সালের মে মাসে, লা ভোয়া রূপলস ড্র্যাগ রেস ইউকে অ্যাম্বাসেডর-এর চূড়ান্ত প্রতিযোগীদের একজন ছিলেন। তিনি চূড়ান্ত পর্বে পৌঁছেছিলেন, যেখানে তিনি দ্য ভিভিয়েনের বিরুদ্ধে লড়ে রানার-আপ হয়েছিলেন। ২০২৩ সালের সেপ্টেম্বরে লা ভয়েসের ট্যুর ভ্যানটি চুরি হয়ে যায়, যার ভেতরে তার সরঞ্জাম, পোশাক এবং পরচুলা ছিল। পরে ভ্যানটি অক্ষত অবস্থায় পাওয়া যায়।  ২০২৪ সালে লা ভয়েক্স রূপলস ড্র্যাগ রেস ইউকে-এর ষষ্ঠ মৌসুমে প্রতিদ্বন্দ্বিতা করেন। তিনি স্ন্যাচ গেম এবং "পপ অফ দ্য টপস - লাইভ: দ্য রূসিক্যাল" পর্বের মূল চ্যালেঞ্জসহ মোট চারটি চ্যালেঞ্জে জয়লাভ করেন। তিনি এই মৌসুমের রানার-আপ হয়েছিলেন।   ব্যক্তিগত জীবন  ডেনিস একজন গে। তিনি তার যৌনতা এবং পেশাকে মেনে নেওয়ার জন্য তার বাবা-মায়ের প্রশংসা করেন। তিনি ড্র্যাগে she/her এবং ড্র্যাগের বাইরে he/him সর্বনাম ব্যবহার করেন।   ফিল্মোগ্রাফি  বছর শিরোনাম মন্তব্য  ২০১৪ ব্রিটেনস গট ট্যালেন্ট প্রতিযোগী; মৌসুম ৮  ২০১৬ অ্যাবসোলিউটলি ফ্যাবিউলাস: দ্য মুভি ফিচার্ড ড্র্যাগ শিল্পী  ২০২১ কুইন অফ দ্য ইউনিভার্স প্রতিযোগী; সিজন ১  ২০২২ কুইনস ফর দ্য নাইট ড্র্যাগ পরামর্শদাতা  ২০২৪ রূপলস ড্র্যাগ রেস ইউকে প্রতিযোগী; মৌসুম ৬    ডিসকোগ্রাফি   লা ভোয়াস ক্রিসমাস ক্র্যাকার অ্যালবাম (২০২০)  ইটস রেইনিং ম্যান (একক গান) (২০২৪)  ডিভা ব্রেকডাউন (২০২৪)  হ্যালো লা ভোয়া (২০২৪)  মাই টাইম (একক গান) (২০২৪)  দ্য শো ইজ নট ওভার (একক গান) (২০২৫)  হিচকক ব্লন্ড (একক গান) (২০২৫)   তথ্যসূত্র   বিষয়শ্রেণী:১৯৮০-এ জন্ম বিষয়শ্রেণী:ব্রুনেল ইউনিভার্সিটি লন্ডনের প্রাক্তন শিক্ষার্থী বিষয়শ্রেণী:জীবিত ব্যক্তি
আলতামাস আহমেদ (১৯৩৭-১৯৯৮) ছিলেন বাংলাদেশের নৃত্যশিল্পী। নৃত্যকলা তার অবদানের জন্য বাংলাদেশ সরকার ১৯৯৯ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করেন।   কর্মজীবন  আলতামাস আহমেদ ১৯৩৭ সালে জন্মগ্রহণ করেন। তিনি ও তার স্ত্রী শাহেদা আলতামাস (১৯৪৬-১৯৮৬) ১৯৬৯ সালে প্রতিষ্ঠা করেন ‘সঙ্গীত বিতান’। তাদের নির্দেশিত নৃত্যনাট্য ‘শতাব্দীর স্বপ্ন’ ও ‘বীরাঙ্গনা সখিনা’।  নৃত্যকলা তার অবদানের জন্য বাংলাদেশ সরকার ১৯৯৯ সালে তাকে রাষ্ট্রের দ্বিতীয় সর্বোচ্চ বেসামরিক সম্মান একুশে পদক-এ ভূষিত করেন।   মৃত্যু  আলতামাস আহমেদ ১৯৯৮ সালে মৃত্যুবরণ করেন।   তথ্যসূত্র   বিষয়শ্রেণী:১৯৩৭-এ জন্ম বিষয়শ্রেণী:১৯৯৮-এ মৃত্যু বিষয়শ্রেণী:একুশে পদক বিজয়ী বিষয়শ্রেণী:বাংলাদেশী নৃত্যশিল্পী
থাম্ব|লিলি ড্যাম্পিয়ার ক্যাথরিন অ্যানাবেল লিলি ড্যাম্পিয়ার (১৮৬৭ বা ১৮৬৮ - ৬ ফেব্রুয়ারি ১৯১৫), লিলি ড্যাম্পিয়ার নামে পরিচিত, ছিলেন মঞ্চ ও চলচ্চিত্রের একজন অস্ট্রেলীয় অভিনেতা। তিনি আলফ্রেড ড্যাম্পিয়ারের কন্যা ছিলেন এবং আলফ্রেড রল্ফের সাথে বিবাহিত ছিলেন। 'Miss Lily Dampier' The Sydney Morning Herald 8 Feb 1915: 10 accessed 26 Nov 2011   তথ্যসূত্র    বহিঃসংযোগ      "Alfred Dampier" at Australian Variety Theatre Archive. (Accessed 19 January 2014)  Lily Dampier's Australian theatre credits at AusStage  Images of Lily Dampier at State Library Victoria.  বিষয়শ্রেণী:জন্মের সাল অনিশ্চিত বিষয়শ্রেণী:১৯১৫-এ মৃত্যু বিষয়শ্রেণী:অস্ট্রেলীয় মঞ্চ অভিনেত্রী
জাংস্কার নদী ভারতের জম্মু ও কাশ্মীর রাজ্যের ওপর দিয়ে প্রবাহিত একটি নদী।   ভূগোল   জাংস্কার নদী সিন্ধু নদের উপনদী । এই নদী ডোডা নদী ও সারাপ নদী মিলিত হয়ে তৈরী হয়েছে।   ডোডা নদী   ডোডা নদী পেনসি গিরিবর্ত্মের নিকটে জাংস্কার পর্বতশ্রেণীতে অবস্থিত দ্রাং-দ্রুং হিমবাহ থেকে উৎপত্তি লাভ করেছে।  এই হিমবাহ থেকে উৎপত্তি লাভ করে ডোডা নদী দক্ষিণ পশ্চিম দিকে কার্গিল-জাংস্কার সড়কের সমান্তরালে আকশু, আব্রান, কুশোল ও ফে শহরের মধ্যে দিয়ে বয়ে গেছে।   সারাপ নদী   সারাপ নদী জম্মু ও কাশ্মীর এবং হিমাচল প্রদেশের সীমান্তে অবস্থিত পাঙ্কপো গিরিবর্ত্মের হিমবাহ থেকে উৎপত্তি লাভ করেছে।  এর পর নদীটি দক্ষিণ পশ্চিম দিকে প্রবাহিত হয়ে সার্চু পৌঁছে লিংটি, ইউনান ও সার্চু এই তিন নদীর সাথে মিলিত হয়।  পুর্ণে গ্রামের কাছে এই নদী সিঙ্গো গিরিবর্ত্ম থেকে উৎপন্ন কারগ্যাগ নদীর সাথে মিলিত হয়।  এরপর নদীটি মোনে, টিচিপ, জাম্যাং লাং, ডর্জং, চিয়া প্রভৃতি শহরে ওপর দিয়ে প্রবাহিত হয়েছে।   জাংস্কার নদী   পাদুমে পৌঁছে সারাপ নদী ডোডা নদীর সাথে মিশে সিন্ধু নদের উপনদী জাংস্কার নদী তৈরী করেছে।  এরপর এই নদী জাংস্কার গর্জের মধ্যে দিয়ে উত্তর পূর্ব দিকে প্রবাহিত হয়ে নিম্মুতে সিন্ধু নদের সাথে মিলিত হয়েছে।   চাদর ট্রেক  thumb|300px|left|শীতকালে জাংস্কার নদীর ওপর জমে যাওয়া বরফের স্তর জাংস্কার নদীর গর্জ বরাবর গ্রীষ্মকালে চিলিং থেকে নিম্মু পর্যন্ত ভ্রমণপিপাসুদের ভিড় লেগে থাকে। শীতকালে জাংস্কার যাওয়ার রাস্তা তুষারপাতের জন্য বন্ধ হয়ে গেলে, বরফ জমা জাংস্কার নদীর ওপর দিয়ে ট্রেকাররা চিলিং, তিলত সামদো, টিব, নেরাক হয়ে পাদুম পর্যন্ত কয়েকদিনে হেঁটে যেতে পারে। এই ট্রেক চাদর ট্রেক নামে বিখ্যাত। শীতকালে নেরাক গ্রামে অবস্থিত জমে যাওয়া জলপ্রপাত ট্রেকারদের নিকট একটি আকর্ষণীয় স্থান।Lonely Planet guide, Trekking in the Indian Himalaya by Garry Weare, page 71   তথ্যসূত্র   বিষয়শ্রেণী:ভারতের নদী বিষয়শ্রেণী:লাদাখের নদী বিষয়শ্রেণী:হিমালয়
বড়পাঙ্গাসী ইউনিয়ন বাংলাদেশের রাজশাহী বিভাগের সিরাজগঞ্জ জেলার উল্লাপাড়া উপজেলার অন্তর্গত একটি ইউনিয়ন পরিষদ। এটি ৩৪.০৫ বর্গকিমি (১৩.১৫ বর্গমাইল) এলাকা জুড়ে অবস্থিত এবং ২০১১ সালের আদমশুমারীর হিসাব অনুযায়ী এখানকার জনসংখ্যা ছিল প্রায় ৩৩,২৫০ জন। ইউনিয়নটিতে মোট গ্রামের সংখ্যা ২২টি ও মৌজার সংখ্যা ২৩টি।  গ্রামসমূহ  আলীগ্রাম  রামাইলগ্রাম  রাহুলিয়া  রাড়ইগাতী  চন্দ্রগাতী  ছোটকোয়ালীোবড়  বড়কোয়ালীবেড়  আগগয়হাট্টা  শ্রীপাঙ্গাসী  খাদুলী  চকপাঙ্গাসী  চকখাদুলী  দোগাছী  সৈয়দপুর  মাটিকাটা  আড়ুয়াপাঙ্গাসী  শুকলাই  শুকলহাট  নরসিংহপাড়া  বড়পাঙ্গাসী  চাকসা  হাওড়া  তথ্যসূত্র  বহিঃসংযোগ  অফিসিয়াল ওয়েবসাইট  বিষয়শ্রেণী:উল্লাপাড়া উপজেলার ইউনিয়ন
মার্সেলো আলেক্সিস ভাইগান্ট (; জন্ম: ১১ জানুয়ারি ২০০০; মার্সেলো ভাইগান্ট নামে সুপরিচিত) হলেন একজন আর্জেন্টিনীয় পেশাদার ফুটবল খেলোয়াড়। তিনি বর্তমানে মার্কিন যুক্তরাষ্ট্রের পেশাদার ফুটবল লিগের শীর্ষ স্তর মেজর লিগ সকারের ক্লাব ইন্টার মায়ামির হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেলেন।  ২০১৫ সালে, ভাইগান্ট আর্জেন্টিনা অনূর্ধ্ব-১৫ দলের হয়ে আর্জেন্টিনার বয়সভিত্তিক পর্যায়ে অভিষেক করেছেন।  প্রারম্ভিক জীবন মার্সেলো আলেক্সিস ভাইগান্ট ২০০০ সালের ১১ই জানুয়ারি তারিখে আর্জেন্টিনার আভেয়ানেদায় জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ভাইগান্ট আর্জেন্টিনা অনূর্ধ্ব-১৫, আর্জেন্টিনা অনূর্ধ্ব-১৭ এবং আর্জেন্টিনা অনূর্ধ্ব-২০ দলের হয়ে খেলার মাধ্যমে আর্জেন্টিনার প্রতিনিধিত্ব করেছেন। ২০১৫ সালে তিনি আর্জেন্টিনা অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন।  তথ্যসূত্র  বহিঃসংযোগ               বিষয়শ্রেণী:২০০০-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:ইন্টার মায়ামি ফুটবল ক্লাবের খেলোয়াড় বিষয়শ্রেণী:মেজর লিগ সকারের খেলোয়াড় বিষয়শ্রেণী:আর্জেন্টিনার আন্তর্জাতিক যুব ফুটবলার বিষয়শ্রেণী:আর্জেন্টিনার অনূর্ধ্ব-১৭ আন্তর্জাতিক ফুটবলার বিষয়শ্রেণী:আর্জেন্টিনার অনূর্ধ্ব-২০ আন্তর্জাতিক ফুটবলার বিষয়শ্রেণী:আর্জেন্টিনীয় প্রথম বিভাগের খেলোয়াড় বিষয়শ্রেণী:বোকা জুনিয়র্সের খেলোয়াড় বিষয়শ্রেণী:আর্জেন্টিনীয় পুরুষ ফুটবলার বিষয়শ্রেণী:পুরুষ ফুটবল রক্ষণভাগের খেলোয়াড় বিষয়শ্রেণী:আভেয়ানেদার ফুটবলার বিষয়শ্রেণী:আর্জেন্টিনীয় প্রবাসী পুরুষ ফুটবলার
ক্লাউদিও আন্দ্রেস ব্রাভো মুনোজ (জন্মঃ ১৩ এপ্রিল ১৯৮৩), যিনি ক্লাউদিও ব্রাভো নামে পরিচিত, ইংলিশ প্রিমিয়ার লিগ এর দল ম্যানচেস্টার সিটি ও চিলি দলের হয়ে গোলরক্ষক হিসেবে খেলেন। তিনি কোলো কোলোর হয়ে তার পেশাদার ক্যারিয়ার শুরু করেন। ২০০৬ সালে তিনি লা লিগার দল রিয়াল সোসিয়েদাদ এ যোগ দেন। ১৪ ফেব্রুয়ারি ২০১০, তিনি জিমনাস্টিক দি তারাগোনার বিপক্ষে ফ্রি-কিক থেকে তার প্রথম গোল করেন। ২০১৪ সালে তিনি দ্বিতীয় চিলিয়ান ফুটবলার হিসেবে বার্সেলোনায় যোগ দেন। ২০১৬ সালে তিনি ১ কোটি ৭০ লক্ষ ইউরোর বিনিময়ে ম্যানচেস্টার সিটি তে যোগ দেন।  ক্লাউদিও ব্রাভো চিলি অনূর্ধ্ব-১৭, অনূর্ধ্ব-২০ ও অনূর্ধ্ব-২৩ দলের হয়ে খেলেছেন। ১১ জুলাই ২০০৪ প্যারাগুয়ের বিপক্ষে কোপা আমেরিকার ম্যাচে তার চিলি জাতীয় দল এ অভিষেক হয়। তিনি চিলির হয়ে চারটি কোপা আমেরিকা ও দুটি বিশ্বকাপ খেলেছেন। বরতমানে তিনি চিলি দলের অধিনায়ক ও সবচেয়ে বেশি ম্যাচ খেলা খেলোয়াড়। তিনি ২০১৫ ও ২০১৬ সালে চিলি দলের কোপা আমেরিকা জয়ে নেতৃত্ব দেন।  ক্যারিয়ার পরিসংখ্যান  ক্লাব  ক্লাবমৌসুমলিগকাপমহাদেশীয়অন্যান্যমোটউপস্থিতিগোল উপস্থিতিগোলউপস্থিতিগোল উপস্থিতিগোলউপস্থিতিগোলকোলো কোলো২০০৩২৫০——১০——২৬০২০০৪৪০০——৫০——৪৫০২০০৫৩৯০——২০——৪১০২০০৬১৯০——২০——২১০মোট'১২৩০——১০০——১৩৩০রিয়াল সোসিয়েদাদ২০০৬-০৭২৯০১০————৩০০২০০৭-০৮০০০০————০০২০০৮-০৯৩২০০০————৩২০২০০৯-১০২৫১০০————২৫১২০১০-১১৩৮০০০————৩৮০২০১১-১২৩৭০০০————৩৭০২০১২-১৩৩১০০০————৩১০২০১৩-১৪৩৭০০০৭০——৪৪০মোট২২৯১১০৭০——২৩৭১বার্সেলোনা২০১৪-১৫৩৭০০০০০——৩৭০২০১৫-১৬৩২০০০০০৩০৩৫০২০১৬-১৭১০০০০০২০২০মোট৭০০০০০০৫০৭৫০ সর্বমোট৪২২১১০১৭০৫০৪৪৫১  আন্তর্জাতিক   চিলিবছরউপস্থিতিগোল২০০৪১০২০০৫৩২০০৬৫০২০০৭১২০২০০৮১০০২০০৯৯০২০১০৮০২০১১১৪০২০১২৪০২০১৩১২০২০১৪৬০২০১৫১২০২০১৬৭০মোট১০৬০  অর্জন  ক্লাব কোলো কোলো  ক্যাম্পেন্তো ন্যাসিওনালঃ ২০০৬  রিয়াল সোসিয়েদাদ সেগুন্দা দিভিসিওনঃ ২০০৯-১০  বার্সেলোনা লা লিগাঃ ২০১৪-১৫, ২০১৫-১৬ কোপা দেল রেঃ ২০১৪-১৫, ২০১৫-১৬ স্পেনীয় সুপার কাপঃ ২০১৬ উয়েফা চ্যাম্পিয়নস লিগঃ ২০১৪-১৫ উয়েফা সুপার কাপঃ ২০১৫ ফিফা ক্লাব বিশ্বকাপঃ ২০১৫  আন্তর্জাতিক চিলি কোপা আমেরিকাঃ ২০১৫, ২০১৬  ব্যক্তিগত লা লিগা বর্ষসেরা দলঃ ২০১৪-১৫ কোপা আমেরিকা টুর্নামেন্ট সেরা দলঃ ২০১৫, ২০১৬ জামোরা ট্রফিঃ ২০০৮-০৯ (সেগুন্দা দিভিসিওন), ২০১৪-১৫ কোপা আমেরিকা সেরা গোলরক্ষকঃ ২০১৫, ২০১৬  তথ্যসূত্র  বিষয়শ্রেণী:১৯৮৩-এ জন্ম বিষয়শ্রেণী:জীবিত ব্যক্তি বিষয়শ্রেণী:প্রিমিয়ার লিগের খেলোয়াড় বিষয়শ্রেণী:ফুটবল ক্লাব বার্সেলোনার খেলোয়াড় বিষয়শ্রেণী:রিয়াল বেতিসের খেলোয়াড় বিষয়শ্রেণী:রিয়াল সোসিয়েদাদের ফুটবলার বিষয়শ্রেণী:ম্যানচেস্টার সিটি ফুটবল ক্লাবের খেলোয়াড় বিষয়শ্রেণী:লা লিগার খেলোয়াড় বিষয়শ্রেণী:২০২১ কোপা আমেরিকার খেলোয়াড় বিষয়শ্রেণী:২০০৪ কোপা আমেরিকার খেলোয়াড় বিষয়শ্রেণী:২০০৭ কোপা আমেরিকার খেলোয়াড় বিষয়শ্রেণী:২০১১ কোপা আমেরিকার খেলোয়াড় বিষয়শ্রেণী:২০১৫ কোপা আমেরিকার খেলোয়াড় বিষয়শ্রেণী:২০১৬ কোপা আমেরিকার খেলোয়াড় বিষয়শ্রেণী:চিলীয় ফুটবলার বিষয়শ্রেণী:চিলির আন্তর্জাতিক ফুটবলার বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:উয়েফা চ্যাম্পিয়নস লিগ বিজয়ী খেলোয়াড় বিষয়শ্রেণী:২০১০ ফিফা বিশ্বকাপের খেলোয়াড় বিষয়শ্রেণী:২০১৪ ফিফা বিশ্বকাপের খেলোয়াড় বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:কোপা আমেরিকা বিজয়ী খেলোয়াড় বিষয়শ্রেণী:ইংল্যান্ডে প্রবাসী ফুটবলার বিষয়শ্রেণী:স্পেনে প্রবাসী ফুটবলার বিষয়শ্রেণী:২০২৪ কোপা আমেরিকার খেলোয়াড় বিষয়শ্রেণী:পুরুষ ফুটবল গোলরক্ষক
বারং নৃত্য হল বালি, ইন্দোনেশিয়ার ঐতিহ্যবাহী একটি বালি নৃত্য শৈলী। এই নৃত্যটির মাধ্যমে এমন প্রাণীদের পৌরাণিক চিত্রণ প্রদর্শন করা হয় যাদের অতিপ্রাকৃতিক ক্ষমতা রয়েছে এবং সেই ক্ষমতার সাহায্যে তারা মানুষকে রক্ষা করতে পারে। বারং হল আত্মাদের রাজা, ভালো ও সৎ মানুষদের রক্ষক এবং রাংদার শত্রু। রাংদা হল রাক্ষস রাণী এবং বালির পৌরাণিক ঐতিহ্য অনুসারে তিনি সমস্ত আত্মা রক্ষাকারীর মা।  বারং নৃত্যর মাধ্যমে ভাল এবং মন্দের মধ্যে চিরন্তন যুদ্ধেকে প্রদর্শিত করে। বারং এবং রাংদার মধ্যে যুদ্ধের কাহিনী এই নৃত্য পরিবেশনার উপজীব্য।   বারং হল বালির পুরান কথায় বর্ণিত এক প্রকার পৌরাণিক সিংহ, যার নামে বালিতে এই জনপ্রিয় নৃত্যশৈলীর নামকরন হয়েছে। নৃত্যটি গিয়ানিয়ার অঞ্চল থেকে উদ্ভূত হয়েছে। গিয়ানিয়ার উবুদ অঞ্চল পর্যটকদের জন্য বালিনিজ নৃত্য অনুষ্ঠান দেখার জনপ্রিয় স্থান। ক্যালোন আরাং প্রদর্শনীর এক নৃত্যনাট্যে বারং উপস্থিত হয়। বারং রাংদার জাদু ব্যবহার করার প্রক্রিয়া নিয়ন্ত্রন করে ও ভারসাম্য পুনরুদ্ধার করতে তাকে বধ করে। রাংদার বিরুদ্ধে বারং -এর এই সংগ্রাম ঐতিহ্যবাহী বারং নৃত্য পরিবেশনায় চিত্রিত করা হয়, এটি বালিনিজ সংস্কৃতির জনপ্রিয় অংশ। পৌরাণিক প্রাণীটির প্রতিভু হিসাবে এক শিল্পী রাস্তার ধারে ক্যালোন আড়ং নৃত্য পরিবেশনার মাধ্যমে তার উপস্থাপনা শুরু করবে। একজন পুরোহিত তার উপর পবিত্র জল নিক্ষেপ করবেন। শান্তিপূর্ণ পরিবেশে দুটি কৌতুকপূর্ণ বানর বারংকে উত্ত্যক্ত করে ও এই দৃশ্য উপস্থাপনার মাধ্যমে নাচের সূচনা হয়।   নাচের সমাপ্তি হয় বারং এবং রাংদার মধ্যে চূড়ান্ত লড়াইয়ের মধ্য দিয়ে। রাংদার উপর বারংয়ের বিজয়ের মাধ্যমে এই নৃত্যের পরিসমাপ্তি হয়। দুষ্ট শক্তি পরাজিত হয় ও রাংদা পালিয়ে যায় এবং স্বর্গীয় আদেশ পুনরুদ্ধার হয়।   তথ্যসূত্র   বিষয়শ্রেণী:ইন্দোনেশীয় সংস্কৃতি বিষয়শ্রেণী:ইন্দোনেশিয় লোকনৃত্য বিষয়শ্রেণী:বালির নৃত্য বিষয়শ্রেণী:জাভার নৃত্য
নাজমুদ্দিন আবু হাফস ওমর ইবনে মুহাম্মদ আন-নাসাফি (আরবি :نجم الدين أبو حفص عمر بن محمد النسفي‎‎; ইংরেজি : Najm ad-Dīn Abū Ḥafṣ ‘Umar ibn Muḥammad an-Nasafī (১০৬৭–১১৪২) ছিলেন সমকালের সর্ব শ্রেষ্ঠ ইসলামিক ব্যক্তিত্ব। তিনি ছিলেন বিশিষ্ট ধর্মতাত্ত্বিক হাদিসবিদ, মুফাসসির, উসুলবিদ, মুসলিম আইনজ্ঞ ফিকহবিদ, ব্যাকরণবিদ ও সাহিত্যিক। হাফেজদের মধ্যেও তিনি অন্যতম হাফেজ ছিলেন।   জন্ম ও বংশ  নাম উমর। কুনিয়ত আবু হাফস। লকব "মুফতিয়ে সাকালাইন"। পিতার নাম মুহাম্মদ। তিনি নাসফ শহরে ৪৬১ হিজরিতে জন্ম গ্রহণ করেন।   শিক্ষা অর্জন  যুগের অনেক বড় বড় আলিম থেকে তিনি শিক্ষা অর্জন করেন। তিনি ফিকহ শাস্ত্র অধ্যয়ন করেন ছদরুল ইসলাম মুহাম্মদ ইবনে মুহাম্মদ বাজদবি থেকে। এছাড়াও সেসময়কার আরও বড় বড় যুগ শ্রেষ্ঠ মুহাদ্দিস, মুফাসসির ও ফকীহদের কাছ থেকে তিনি শিক্ষা লাভ করেন।   শিক্ষা প্রদান ও শিক্ষার্থী  তার থেকে তার পুত্র আবুল লায়িস আহমাদ নাসাফি, হিদায়া গ্রন্থকার এবং আরও অনেকে শিক্ষা গ্রহণ করেন। তিনি জ্বিন-ইনসান উভয়ের মধ্যে ইলম শিক্ষা দিতেন। তাই তাকে "মুফতিয়ে সাকালাইন" বলা হত।   রচনাবলি  তিনি ফিকহ, তাফসির ও ইতিহাস শাস্ত্রে একশত এর কাছাকাছি গ্রন্থ রচনা করেছেন । এর মধ্যে উল্লেখযোগ্য কয়েকটি হল-  তাইসির - এটি তাফসির বিষয়ক সংকলন।  কিতাবুল মাওয়াকীত  আল আশআর  কিতাবুশ শুরুত  তোলাবাতুল তোলাবা  তারিখে বুখারা  আকাইদুন নাসাফি  ফাতওয়ায়ে নাসাফি   মৃত্যু  তিনি ৫৩৭ হিজরি মুতাবিক ১১৪২ খ্রিস্টাব্দে সমরকন্দে মৃত্যুবরণ করেন।الاعلام :خیر الدین زركلی اردو دائرہ معارف اسلامیہ جلد 22 صفحہ270،جامعہ پنجاب لاہور   তথ্যসূত্র   বিষয়শ্রেণী:ইসলামি ব্যক্তিত্ব বিষয়শ্রেণী:মাতুরিদি ব্যক্তি বিষয়শ্রেণী:হানাফী ব্যক্তি বিষয়শ্রেণী:মুহাদ্দিস বিষয়শ্রেণী:ইরানি পণ্ডিত বিষয়শ্রেণী:১২শ শতাব্দীর ইসলামের মুসলিম পণ্ডিত বিষয়শ্রেণী:১০৬৭-এ জন্ম বিষয়শ্রেণী:১১৪২-এ মৃত্যু বিষয়শ্রেণী:১২শ শতাব্দীর আইনজ্ঞ বিষয়শ্রেণী:শায়খুল ইসলাম
জশুয়া জেমস গ্রিফিথস (, ; জন্ম: ৫ সেপ্টেম্বর ২০০১; জশ গ্রিফিথস নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব ওয়েস্ট ব্রমউইচ অ্যালবিয়নের হয়ে একজন গোলরক্ষক হিসেবে খেলেন।  ইংরেজ ফুটবল ক্লাব ওয়েস্ট ব্রমউইচ অ্যালবিয়নের যুব পর্যায়ের হয়ে খেলার মাধ্যমে গ্রিফিথস ফুটবল জগতে প্রবেশ করেছেন এবং এই দলের হয়ে খেলার মাধ্যমেই তিনি ফুটবল খেলায় বিকশিত হয়েছেন। ২০২০–২১ মৌসুমে, ইংরেজ ক্লাব ওয়েস্ট ব্রমউইচ অ্যালবিয়নের মূল দলে অন্তর্ভুক্ত হওয়ার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন। একই মৌসুমে, তিনি ধারে ওয়েস্ট ব্রমউইচ অ্যালবিয়ন হতে চেল্টন্যাম টাউনে যোগদান করেছেন। অতঃপর তিনি লিংকন সিটি এবং পোর্টসমাথের হয়ে ধারে খেলেছেন।  ২০১৯ সালে, গ্রিফিথস ইংল্যান্ড অনূর্ধ্ব-১৮ দলের হয়ে ইংল্যান্ডের বয়সভিত্তিক পর্যায়ে অভিষেক করেছিলেন।  প্রারম্ভিক জীবন জশুয়া জেমস গ্রিফিথস ২০০১ সালের ৫ই সেপ্টেম্বর তারিখে ইংল্যান্ডের হেরিফোর্ডে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গ্রিফিথস ইংল্যান্ড অনূর্ধ্ব-১৮ এবং ইংল্যান্ড অনূর্ধ্ব-২১ দলের হয়ে খেলার মাধ্যমে ইংল্যান্ডের প্রতিনিধিত্ব করেছেন। ২০১৯ সালের ২৪শে মার্চ তারিখে তিনি মেক্সিকো অনূর্ধ্ব-১৮ দলের বিরুদ্ধে ম্যাচে ইংল্যান্ড অনূর্ধ্ব-১৮ দলের হয়ে আন্তর্জাতিক পর্যায়ে অভিষেক করেছেন। তিনি ২০২১ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২১ সালের মার্চ মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছেন। ইংল্যান্ডের বয়সভিত্তিক দলের হয়ে তিনি মাত্র ১ ম্যাচে অংশগ্রহণ করেছেন।  তিনি ২০২৩ উয়েফা ইউরোপীয় অনূর্ধ্ব-২১ চ্যাম্পিয়নশিপের জন্য ২০২৩ সালের জুন মাসে প্রকাশিত ২৩ সদস্যের ইংল্যান্ড অনূর্ধ্ব-২১ দলে স্থান পেয়েছিলেন, উক্ত প্রতিযোগিতার ফাইনালে ইংল্যান্ড অনূর্ধ্ব-২১ স্পেন অনূর্ধ্ব-২১ দলকে ১–০ গোলের ব্যবধানে পরাজিত করে উয়েফা ইউরোপীয় অনূর্ধ্ব-২১ চ্যাম্পিয়নশিপের ইতিহাসে তৃতীয়বারের মতো শিরোপা ঘরে তুলতে সক্ষম হয়েছে।  তথ্যসূত্র  বহিঃসংযোগ            বিষয়শ্রেণী:২০০১-এ জন্ম বিষয়শ্রেণী:জীবিত ব্যক্তি বিষয়শ্রেণী:ইংরেজ পুরুষ ফুটবলার বিষয়শ্রেণী:ওয়েস্ট ব্রমউইচ অ্যালবিয়ন ফুটবল ক্লাবের খেলোয়াড় বিষয়শ্রেণী:ইংরেজ ফুটবল লিগের খেলোয়াড় বিষয়শ্রেণী:ইংল্যান্ডের আন্তর্জাতিক যুব ফুটবলার বিষয়শ্রেণী:ফুটবল গোলরক্ষক বিষয়শ্রেণী:চেল্টন্যাম টাউন ফুটবল ক্লাবের খেলোয়াড় বিষয়শ্রেণী:লিংকন সিটি ফুটবল ক্লাবের খেলোয়াড় বিষয়শ্রেণী:পোর্টসমাথ ফুটবল ক্লাবের খেলোয়াড় বিষয়শ্রেণী:২১শ শতাব্দীর ইংরেজ ব্যক্তি বিষয়শ্রেণী:ইংল্যান্ডের অনূর্ধ্ব-২১ আন্তর্জাতিক ফুটবলার বিষয়শ্রেণী:পুরুষ ফুটবল গোলরক্ষক বিষয়শ্রেণী:ব্রিস্টল রোভার্স ফুটবল ক্লাবের খেলোয়াড় বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
আলম আরা জুঁই একজন বাংলাদেশী কবি, আবৃত্তিশিল্পী ও সাংস্কৃতিক কর্মী। তিনি কুষ্টিয়াসহ দেশের বিভিন্ন স্থানে সাংস্কৃতিক কর্মকাণ্ড পরিচালনা করে থাকেন। আবৃত্তিশিল্প, সাহিত্য ও সংস্কৃতি বিকাশে বিশেষ অবদানের জন্য ২০২২ সালে তিনি বঙ্গবন্ধু শেখ মুজিব আবৃত্তি স্মারক-এ ভূষিত হন।  আলম আরা ১৯৫৫ সালে বগুড়া জেলার শিববাটিতে জন্মগ্রহণ করেন। তার পিতার নাম আসাদুর রহমান এবং মাতার নাম সৈয়দা আল্লামা আকতার বানু। তিনি বৈবাহিক সূত্রে কুষ্টিয়ার আড়ুয়াপাড়ায় বসবাস করা শুরু করেন। তিনি কুষ্টিয়া সরকারি কলেজ থেকে বাংলায় অনার্স সম্পন্ন করেন। আলম আরা ও তার স্বামী মোহাম্মদ মনিরুজ্জামান এবং শিল্পী ফরিদা পারভীন একই সাথে কুষ্টিয়া সরকারি কলেজ অধ্যয়ন করেছেন। তিনি কুষ্টিয়া মানসিক প্রতিবন্ধী বিদ্যালয় প্রতিষ্ঠিত করেন এবং ১৯৯৯ সালে পর্যন্ত সেখানে কর্মরত ছিলেন।  ২০১৭ সালে মেদিনীপুর জেলার সাহিত্যগোষ্ঠি তাকে সংলাপ সাহিত্য পুরস্কার প্রদান করে। ২০১৯ সালের ২২ মার্চ আলম আরা, সত্যরঞ্জন মন্ডল ও যতীন্দ্রনাথ রায় কুষ্টিয়ায় আয়োজিত লালন মেলায় সভাপতিত্ব করেন। তিনি টেগর লজ রক্ষা কমিটির আহ্বায়ক হিসেবেও দায়িত্ব পালন করেছেন।   কর্ম    তুমি রবে নিরবে (১৯৯৭)  জলভরা মেঘের কাছে (২০০৫)  আলোক পাখির গান (২০০৬)  প্রিয়তম স্বদেশ (২০০৬)  নারী-নদী বৃক্ষ বেদনা (২০০৮)  The Blossom (২০১২)  ১৫ই আগস্ট রক্তাক্ত শেষ রাত (২০২৩)   তথ্যসূত্র   বিষয়শ্রেণী:১৯৫৫-এ জন্ম বিষয়শ্রেণী:জীবিত ব্যক্তি বিষয়শ্রেণী:বগুড়া জেলার ব্যক্তি বিষয়শ্রেণী:কুষ্টিয়ার ব্যক্তি বিষয়শ্রেণী:বাংলাদেশী নারী কবি বিষয়শ্রেণী:বাংলাদেশী আবৃত্তিকার বিষয়শ্রেণী:কুষ্টিয়া সরকারি কলেজের প্রাক্তন শিক্ষার্থী
আজিজিয়ে মসজিদ তুরস্কের কোনিয়াতে অবস্থিত একটি উসমানীয় মসজিদ। এটি মিনারের কলামযুক্ত বারান্দার জন্য সুপরিচিত, এই জাতীয় স্থাপত্য বৈশিষ্ট্য তুরস্কের মসজিদগুলিতে খুব কমই দেখা যায়।   অবস্থান  মসজিদটি বৃহত্তর কোনিয়ার কারাতায় জেলায় প্রায়  এ অবস্থিত। এটি শহরের ব্যবসা কেন্দ্রে অবস্থিত।   ইতিহাস  মূল মসজিদটি ১৬৭১ এবং ১৬৭৬ সালের মধ্যে দামাত মুস্তফা পাশা দ্বারা চালু করা হয়, যিনি সুলতান চতুর্থ মুহাম্মদের কন্যা হাতিস সুলতানের স্বামী ছিলেন। কিন্তু ১৮৬৭ সালে অগ্নিকাণ্ডের ফলে এটি ধ্বংস হয়ে গেলে, ১৮৭৪ সালে সুলতান আব্দুল আজিজের মা পেরতেভনিয়াল এটিকে পুনরায় চালু করেন।   স্থাপত্য  মসজিদটি উসমানীয় স্থাপত্যের সারগ্রাহী শৈলীতে নির্মিত হয়েছিল যা ঊনবিংশ শতকের মাঝামাঝি বালিয়ান স্থপতিদের আমলে প্রচলিত ছিল, যা ঐতিহ্যবাহী উসমানীয় মসজিদের নকশার সাথে সাম্রাজ্য এবং নব্য-ধ্রুপদীয় রূপকে মিশ্রিত করে। এর অনেক বৈশিষ্ট্য রয়েছে যা একে অনন্য করে তোলে। এটি একটি দ্বি-মিনার ভবন। প্রতিটি মিনারে শেরেফ (ব্যালকনি) ছাদটিতে কলাম রয়েছে। অন্যান্য মসজিদের বিপরীতে এর মূল তলটি উঁচু এবং মূল তলায় পৌঁছানোর জন্য সিঁড়ি ব্যবহার করা হয়েছে। এছাড়াও ফ্লোরস্পেস প্রশস্ত নয় এবং কোন উঠোন নেই। একই কারণে সাদিরভান্স (şadırvan, জলের ফোয়ারা), মিনার সংলগ্ন। নামাজের কক্ষটি বর্গাকার আকৃতির এবং এর ছাদটি একটি বড় গম্বুজ। নারটেক্সের ছয়টি মার্বেল স্তম্ভের উপর তিনটি ছোট গম্বুজ রয়েছে। মসজিদের আরেকটি আকর্ষণীয় বৈশিষ্ট্য হল এর জানালাগুলো দরজার চেয়েও চওড়া।   ভবন তৈরির সরঞ্জাম  প্রধান ভবন তৈরির উপাদান ছিল কাটা পাথর। মিহরাব ও মিম্বর নির্মাণে নীল মার্বেল ব্যবহার করা হয়েছে।   চিত্রশালা    তথ্যসূত্র   বিষয়শ্রেণী:তুরস্কের উসমানীয় মসজিদ বিষয়শ্রেণী:১৯শ শতাব্দীর মসজিদ বিষয়শ্রেণী:গম্বুজসহ মসজিদ বিষয়শ্রেণী:১৭শ শতাব্দীর মসজিদ বিষয়শ্রেণী:১৭শ শতাব্দীর উসমানীয় সাম্রাজ্যের মসজিদ
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল। WP:স১ অনুসারে দ্রুত অপসারণ করা হয়েছে। —শাকিল (আলাপ · অবদান) ০৭:৩৩, ১৬ মার্চ ২০২৪ (ইউটিসি) স্টিলেটো নারীবাদ   – (অপসারণের প্রস্তাবনা দেখুনলগ দেখুন) () ভুল নিবন্ধ। Dolon Prova (আলাপ) ০৬:২৩, ১৬ মার্চ ২০২৪ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।